**JÄPS P04 VANHEMPAINILTA 23.10.2017 klo 18**

**Agenda:**

1. **Tilaisuuden avaaminen**
2. **Toimintakertomus ja -suunnitelma ja valmennuksen puheenvuoro**
3. **JäPS strategia 2017 eteenpäin**
4. **Budjetti**
5. **Toimihenkilöiden toimenkuvat ja toimihenkilöiden valinta**
6. **Varainkeruumahdollisuudet**
7. **Pelaajien päättäjäiset**
8. **Muut esille tulevat asiat**
9. **Tilaisuuden päättäminen**
10. **Tilaisuuden avaaminen**

Puheenjohtajaksi valittiin Markko Jaakkola, pöytäkirjantarkastajiksi valittiin Mikko Teittinen ja Minna Leppänen.

1. **Toimintakertomus ja -suunnitelma ja valmennuksen puheenvuoro**

Esitetty erillisessä liitteessä.

Lisäkommentteja:

Yhteiseen fysiikkaharjoitukseen 05- ja 06-ikäluokkien kanssa on nimetty 8 pelaajaa. Valintaperusteena on käytetty mm. kypsyyttä osallistua harjoitukseen ja tehdä harjoitukset kunnolla. Aiempana vuonna oli koko ikäluokalle fysiikkaharjoitus tiistain harjoitusten yhteydessä, mutta osanotto oli siihen alhaista ja harjoituksessa tapahtuva häröily haittasi harjoituksen tarkoitusta. Jos poika ei ole mukana fysiikkavalmennusryhmässä, mutta vanhempien mielestä tarvetta on, ottakaa yhteys Tuomakseen.

1. **JäPS strategia 2017 eteenpäin**

JäPS luonut uuden strategian 2021 asti. Tavoitteena on tarjota kaikentasoisille pelaajille omantasoista toimintaa, siten että nostetaan kilparyhmien valmennuksen tasoa ja tarjotaan myös ns. valkoisille ryhmille ammattitaitoista valmennusta. Myös tytöille on nimetty päätoiminen valmennuspäällikkö.

Uusi malli on tuonut paljon muutoksia erityisesti nuorempien ikäluokkien toimintaan, vaikutukset P04 ikäluokassa ovat vähäisiä.

1. **Budjetti**

2017 oli ikäluokkamaksuksi budjetoitu 410 EUR/vuodessa, kerättäväksi neljässä eri maksuerässä (tämän lisäksi veloitettiin seuramaksu 230 EUR ja BU-koulumaksuja henkilöille jotka osallistuvat useampaan kuin kahteen harjoitukseen). Omaa varainkeruuta tehtiin arviolta 2500 EUR edestä, jolloin ikäluokkamaksua kerättiin 360 EUR.

Tilillä on rahaa tällä hetkellä noin 3200 EUR, tulopuolella ovat viime kaudelta vielä valokuvarahat, viimeisimmät varustetilaukset, Comets cupin lisäruokailut ja jonkin verran saatavia.

Loppuvuoden velvoitteet (kenttämaksut ja valmennus) vievät tilin lähelle nollaa vuodenvaihteeseen mennessä. Siksi tarvitaan ikäluokkamaksujen veloitus viimeistään joulukuun alussa.

2018 budjetti:

Oleelliset muutokset.

Vastuuvalmennuksen kustannukset siirtyvät ikäluokan budjettiin. Vastaavasti seuran toimintamaksu pienenee noin 100 EUR.

Erillistä BU-koulumaksua ei tule seuran puolesta vaan ikäluokka veloittaa kaiken.

Budjettiehdotus kaudelle 2017-2018 on liitteenä. Kulut ovat talvipainotteisia, koska talviaikaan keskittyvät hallimaksut vievät ison osan budjetista.

Kaikki turnaukset siirretään erityismaksullisiksi ja veloitetaan osallistujilta erikseen.

Toimihenkilöpalkkiot

Päätettiin maksaa toimihenkilöpalkkioita seuraavasti:

Joukkueenjohtajat (2 kpl) ja rahastonhoitaja 300 EUR.

Ikäluokkavastaava ja varustevastaava 150 EUR.

Budjetoidaan 1200 EUR tarkoitukseen seuraavalle kaudelle.

Valittu toimihenkilö ilmoittaa rahastonhoitajalle haluaako itselleen myönnetyn korvauksen.

Keskusteltiin halutaanko kk-veloitusta vai isommat veloituserät harvemmin. Sovittiin että joulukuusta alkaen kk-veloitus n. 90 EUR/kk (arvio 9-10 veloitusta vuodessa riippuen varainkeruun määrästä).

1. **Toimihenkilöiden toimenkuvat ja toimihenkilöiden valinta**

Toimihenkilöt ovat toimineet edellisellä kaudella seuraavalla kokoonpanolla

* Ikäluokkavastaava
* Joukkueenjohtaja kilpa
* Joukkueenjohtaja sininen
* Joukkueenjohtaja valkoinen
* Rahastonhoitaja
* Varustevastaava

Päätettiin jatkaa samalla mallilla (poislukien valkoisten JoJo jota ei enää tarvita). Valittiin luottamushenkilöiksi seuraavat:

* Ikäluokkavastaava, Markko Jaakkola
* Joukkueenjohtaja kilpa, Siina Kulju
* Joukkueenjohtaja sininen, Mikko Kotiranta
* Rahastonhoitaja, Sari Lehtovaara
* Varustevastaava, Heini Suomalainen

Tilintarkastajiksi valittiin Sari Lehtovaara ja Anne Chraif.

Varainkeruuryhmään valittiin Mervi Piipponen, Kristina Perho, Anne Chraif ja Sanna Jokinen.

Ulkomaan turnauksen vastuujärjestäjäksi valittiin Janne Viitamäki ja avustavana Niina Suutarinen.

Kilpajoukkueen kotimaan vierasturnauksen järjestäjäksi valittiin joukkueenjohtaja Siina Kulju.

Sinisten joukkueen kotimaan vierasturnauksen järjestäjäksi valittiin Sari Haverinen.

1. **Varainkeruumahdollisuudet**

Varoja on kerätty vuoden aikana lakumyynnillä, turnausbuffalla, liikenteenvalvonnalla ja metallinkeräyksellä.

Varainkeruuta olisi mahdollista tehdä erilaisilla myynneillä ja tempauksilla. Otetaan ensimmäisenä D-vitamiinimyynti, Mervi jakoi myyntiesitteen ja infoaa asiasta myöhemmin. Lisäksi kotipeleissä järjestetään kahvibuffaa.

Varainkeruutiimi kokoontuu ja miettii varainkeruutapoja.

1. **Pelaajien päättäjäiset**

Päättäjäiset pidetään 18.11. Liikuntamyllyssä. Omakustannusosuus 20 EUR. Sisältää sisäänpääsyn, ohjauksen ja pizzan. Tarvitaan mukaan muutamia valvojia. Yhteiskyytiä ei järjestetä vaan perheet sopivat kyydeistä keskenään. Helpointa olisi jos olisi riittävä määrä autoja viemässä ja hakemassa valvojien lisäksi.

1. **Muut esille tulevat asiat**

**8.1.** Muistutetaan taas ns kyytivitosen maksamisesta ja myös pyytämisestä. Eli vieraspeleihin mennessä maksetaan kuskille 5 EUR ja kuljettaja myös pyytää tämän pojilta. Pidetään tämä käytäntö vaikka olisi perheiden sisäisiä vaihtorinkejä. Näin säännöt ovat sitten kaikille pojille samat.

**8.2.** Tämänikäiset pojat alkavat viettää aikaa enemmän nuorisoporukoissa iltaisin ja ennen pitkää kuvaan astuvat erinäiset häröämiset sekä tupakka ja alkoholikokeilut. Sovimme että otamme käyttöön muissa ikäluokissa olleen käytännön, jonka mukaan kaikilla vanhemmilla on oikeus ja velvollisuus puuttua myön muiden perheiden lasten toimintaan ja myös informoida häiriökäytöksen sattuessa kyseisen pelaajan vanhempia.

**8.3** Käytännön ohjeita hallin käyttäjille. Käykää läpi poikien kanssa

|  |
| --- |
| -Vaihdetaan ulkokengät harjoituskenkiin hallin sinisellä tekonurmella ja  näin vältetään ylimääräisen lian  sekä hiekan tuomista pelikentälle/juoksusoralle. |
| -Pidä pääovi suljettuna ja pyöröovi vapaana. |
| -Varusteiden vaihto ja säilytys hallin pääoven puoleisella pitkällä sivulla (sininen tekonurmi). Kenttä- ja lämmittelyalue pidettävä vapaana harjoittelua varten. |
| -Lämmittelyalueella pallottelu kielletty! |
| -Lämmittely- ja toiminnallinen alue käytössä 30min ennen ja jälkeen kenttävuoron.Käytöstä sovitaan aina muiden sen hetkisten käyttäjien kanssa hyvässä yhteistyössä. |
| -Juoksusuora käytössä vain vuoron varanneille. |
| -Vältetään maalintekoharjoituksia juoksusuoraan päin. ( jos suoralla käyttäjiä) |
| -8v8 puolikkaalla kentällä maalit sijoitettava sivurajoille siten, etteivät ne haittaa juoksusuoralla harjoittelijoita. Tarvittaessa pelin uusi päätyraja merkataan tötsillä. |
| -Kentälle sylkeminen kielletty! |
| -Huolehditaan yleisestä hallin siisteydestä ja pistetaan teipit ynnä muut roskat roskakoriin. |
| -Katsojat kentän pitkällä sivulla, sinisellä tekonurmella.-Seinää vasten ei potkita  |

1. **Tilaisuuden päättäminen**

Tilaisuus päätettiin n. klo 20:40.